বাংলাদেশের জাতীয় বাজেট, ২০২৫

বাংলাদেশের ২০২৫-২৬ অর্থবছরের জাতীয় বাজেট অর্থ উপদেষ্টা সালেহউদ্দিন আহমেদ ২ জুন ২০২৫ তারিখে উপস্থাপন করেন। এটি ছিল বাংলাদেশের ৫৪ তম জাতীয় বাজেট এবং একই সঙ্গে এটি ২০২৪ সালের ছাত্র–জনতার অভ্যুত্থানের পরে গঠিত অন্তর্বর্তীকালীন সরকারের প্রথম বাজেট। স্বাধীনতার পর এটিই হলো আগের অর্থবছরের তুলনায় প্রথম ছোট বাজেট।

বৈষম্যবিরোধী ছাত্র আন্দোলনে দীর্ঘ দেড় দশক স্থায়ী আওয়ামী লীগ সরকারের পতনের পর প্রথম জাতীয় বাজেট সঙ্গে বিগত বাজেটের কোন কাঠামোগত পার্থক্য না থাকায় অনেক সংগঠন এই বাজেটের সমালোচনা করেছেন।

 ইতিহাস 
জাতীয় বাজেট হলো বাংলাদেশের বার্ষিক আর্থিক বিবরণী; পর্যায়ক্রমিক ভিত্তিতে বাংলাদেশ সরকারের আয় ও ব্যয়ের একটি প্রাক্কলন। বাংলাদেশের সংবিধানের ৮৭ (১)-নং অনুচ্ছেদ অনুযায়ী এটি সরকারের একটি বাধ্যতামূলক কাজ। স্বাধীনতা অর্জনের পর, ১৯৭২ সালে তাজউদ্দীন আহমদ বাংলাদেশের প্রথম বাজেট পেশ করেন এবং যার পরিমাণ ছিল মোট ৳৭৮৬ কোটি (বা $৮৪ মিলিয়ন)।

২০২৫-২৬ অর্থবছরের জন্য মুহাম্মদ ইউনূসের অন্তর্বর্তীকালীন সরকার ২ জুন ২০২৫ তারিখে বাজেট ঘোষণা করে। এই বাজেটটি ছিল আগের অর্থবছরের তুলনায় ছোট, যা বাংলাদেশের ইতিহাসে প্রথম। দেশের ইতিহাসে তৃতীয় বারের মতো একটি সংসদবিহীন সরকার বাজেট পেশ করে।

 পটভূমি 
২০২৪-২৫ অর্থবছরের জন্য মোট ৭ লাখ ৯৭ হাজার কোটি টাকার বাজেট ঘোষণা করা হয়েছিল। তবে, এর পরেই ছাত্র–জনতার অভ্যুত্থানে সরকার পতন হয়। অন্তর্বর্তীকালীন সরকারের পক্ষ থেকে বাজেটে কোনো পরিবর্তন আনা হয়নি। তবে উন্নয়ন ব্যয় সংযত করা হয়। পাশাপাশি অনেক প্রকল্পের বাস্তবায়নও পিছিয়ে দেওয়া হয়।

এই বাজেট পূর্বের বাজেটের তুলনায় ৭ হাজার কোটি টাকা কমিয়ে ৭ লাখ ৯০ হাজার কোটি টাকা সরকারি বরাদ্দ নির্ধারণ করা হয়েছে। বাজেট ঘাটতি নির্ধারণ করা হয়েছে ২ লাখ ২৬ হাজার কোটি টাকা, যেটি আগের অর্থবছরের তুলনায় ২ লাখ ৫৬ হাজার কোটি টাকা কম। এই ঘাটতি মোট দেশজ উৎপাদনের (জিডিপি) ৩ দশমিক ৬২ শতাংশ।

 সরকারের জন্য ব্যয় বরাদ্দ 
এই বাজেটে সর্বোচ্চ বরাদ্দ রাখা হয়েছে অর্থ মন্ত্রণালয়ে এবং সর্বনিম্ন শ্রম ও কর্মসংস্থান মন্ত্রণালয়ে। 
 মন্ত্রণালয় মোট ব্যয় (কোটি) মোট ব্যয়ের শতকরা হার (%) অর্থ মন্ত্রণালয় ৳৭৭২,১০৬.৩৮ ৫৬.৭৫% শিক্ষা মন্ত্রণালয় ৳৪৮,০৬১.৬৪ ৩.৫৩% সড়ক পরিবহন ও সেতু মন্ত্রণালয় ৳৪৪,৫১৮.০০ ৩.২৭% স্থানীয় সরকার, পল্লী উন্নয়ন ও সমবায় মন্ত্রণালয় ৳৪৩,৫৩৩.০০ ৩.২০% প্রতিরক্ষা মন্ত্রণালয় ৳৪২,৩১৪.৯১ ৩.১১% স্বাস্থ্য ও পরিবার কল্যাণ মন্ত্রণালয় ৳৪১,৯০৮.৬০ ৩.০৮% প্রাথমিক ও গণশিক্ষা মন্ত্রণালয় ৳৩৫,৪০৩.০০ ২.৬০% স্বরাষ্ট্র মন্ত্রণালয় ৳৩১,০৩৯.৮৫ ২.২৮% খাদ্য মন্ত্রণালয় ৳২৯,৫৪১.৯২ ২.১৭% কৃষি মন্ত্রণালয় ৳২৭,২২৪.০০ ২.০০% বিদ্যুৎ, জ্বালানি ও খনিজ সম্পদ মন্ত্রণালয় ৳২২,৫২০.০০ ১.৬৬% সমাজকল্যাণ মন্ত্রণালয় ৳১৩,৯৯১.২১ ১.০৩% বিজ্ঞান ও প্রযুক্তি মন্ত্রণালয় ৳১২,৮৬৯.০০ ০.৯৫% রেলপথ মন্ত্রণালয় ৳১১,৯৪৪.০০ ০.৮৮% পানিসম্পদ মন্ত্রণালয় ৳১১,২০৪.০০ ০.৮২% পরিকল্পনা মন্ত্রণালয় ৳১০,৯০৫.৬৭ ০.৮০% নৌপরিবহন মন্ত্রণালয় ৳১০,২৭৯.০০ ০.৭৬% মুক্তিযুদ্ধ বিষয়ক মন্ত্রণালয় ৳৭,৩৩০.০০ ০.৫৪% গৃহায়ন ও গণপূর্ত মন্ত্রণালয় ৳৫,১১০.৪৩ ০.৩৮% জনপ্রশাসন মন্ত্রণালয় ৳৫,০১৯.০০ ০.৩৭% মহিলা ও শিশু বিষয়ক মন্ত্রণালয় ৳৫,০৭৭.৮৯ ০.৩৭% ডাক, টেলিযোগাযোগ ও তথ্যপ্রযুক্তি মন্ত্রণালয় ৳৪,২৯২.০০ ০.৩২% মৎস্য ও প্রাণিসম্পদ মন্ত্রণালয় ৳৩,৩৯২.৩৮ ০.২৫% বেসামরিক বিমান পরিবহন ও পর্যটন মন্ত্রণালয় ৳২,৪৫৫.০০ ০.১৮% যুব ও ক্রীড়া মন্ত্রণালয় ৳২,৪২৩.০০ ০.১৮% ভূমি মন্ত্রণালয় ৳২,৩০৩.৬৪ ০.১৭% ধর্ম বিষয়ক মন্ত্রণালয় ৳২,১৮৩.০০ ০.১৬% পরিবেশ, বন ও জলবায়ু পরিবর্তন মন্ত্রণালয় ৳২,১৪৪.০০ ০.১৬% আইন, বিচার ও সংসদ বিষয়ক মন্ত্রণালয় ৳২,১২১.৭৫ ০.১৬% শিল্প মন্ত্রণালয় ৳১,৮৯১.০০ ০.১৪% পররাষ্ট্র মন্ত্রণালয় ৳১,৭০৪.০০ ০.১৩% পার্বত্য চট্টগ্রাম বিষয়ক মন্ত্রণালয় ৳১,৩৬১.৮৬ ০.১০% তথ্য ও সম্প্রচার মন্ত্রণালয় ৳১,১১০.০০ ০.০৮% প্রবাসী কল্যাণ ও বৈদেশিক কর্মসংস্থান মন্ত্রণালয় ৳৮৫৫.০০ ০.০৬% সংস্কৃতি বিষয়ক মন্ত্রণালয় ৳৮২৪.০০ ০.০৬% বাণিজ্য মন্ত্রণালয় ৳৬০৭.৬০ ০.০৪% বস্ত্র ও পাট মন্ত্রণালয় ৳৪৮০.০০ ০.০৪% শ্রম ও কর্মসংস্থান মন্ত্রণালয় ৳৪৩৮.০০ ০.০৩%

 প্রতিক্রিয়া 
সেন্টার ফর পলিসি ডায়লাগের মতে, ২০২৫-২৬ অর্থবছরের বাজেটের মূল দর্শন ‘বৈষম্যবিহীন সমাজ’ গঠনের উদ্দেশ্যের সঙ্গে বাস্তবে নেওয়া পদক্ষেপগুলো সামঞ্জস্যপূর্ণ নয়।

অর্থনীতিবিদ ফাহমিদা খাতুন বলেছেন, ২০২৫-২৬ অর্থবছরের বাজেটে শিক্ষা, স্বাস্থ্য ও কৃষি খাতে বার্ষিক উন্নয়ন কর্মসূচির বরাদ্দ কমানো উদ্বেগজনক।

 তথ্যসূত্র 

বিষয়শ্রেণী:২০২৫-এ বাংলাদেশ
বিষয়শ্রেণী:বাংলাদেশের জাতীয় বাজেট